b'\n_START_ARTICLE_\nHUD\n_START_SECTION_\n\xc3\x9clevaade\n_START_PARAGRAPH_\nT\xc3\xbc\xc3\xbcpiline HUD sisaldab kolme p\xc3\xb5hilist komponenti: projekteeriv \xc3\xbcksus, kombinaator ja arvuti._NEWLINE_Projekteeriv \xc3\xbcksus t\xc3\xbc\xc3\xbcpilises HUD-s\xc3\xbcsteemis on optiline kollimaator: kumer l\xc3\xa4\xc3\xa4ts v\xc3\xb5i n\xc3\xb5gus l\xc3\xa4\xc3\xa4ts koos kineskoobiga (CRT \xe2\x80\x93 Cathode Ray Tube), valgusdioodiga (LED \xe2\x80\x93 Light Emitting Diode) v\xc3\xb5i vedelkristallkuvariga (LCD \xe2\x80\x93 Liquid Crystal Display). Selline seadistus kuvab pildi, kus valgus on paralleelne, st tajutakse olevat l\xc3\xb5pmatu._NEWLINE_Kombinaator on tavaliselt nurga all olev lame klaas (valgusejaotur), mis asetseb otse vaataja ees \xe2\x80\x93 see suunab projekteeritud pildi nii, et piloodi jaoks paistaks see nii nagu oleks kujutis s\xc3\xb5iduki ees \xc3\xb5hus. Kombinaatorid sisaldavad spetsiaalset katet, mis peegeldavad monokroomse valguse projektorilt klaasile, samal ajal lastes l\xc3\xa4bi teised valguse lainepikkused. M\xc3\xb5nede kombinaatorite puhul kasutatakse ka kumerat pinda, et taasfokuseerida projektorilt tulev kujutis._NEWLINE_Arvuti moodustab liidese projekteeriva \xc3\xbcksuse ja kuvatava s\xc3\xbcsteemi/andmete vahel ning genereerib pildid ja s\xc3\xbcmbolid, mis projekteeritakse klaasile.\n_START_SECTION_\nT\xc3\xbc\xc3\xbcbid\n_START_PARAGRAPH_\nLisaks statsionaarselt paigaldatud HUD-le on olemas ka HMD (Head-Mounted Display v\xc3\xb5i Helmet-Mounted Display). HMD on \xc3\xbcks HUD t\xc3\xbc\xc3\xbcpe, mis v\xc3\xb5imaldab pildil/ekraanil liikuda kaasa piloodi n\xc3\xa4gemisv\xc3\xa4ljaga._NEWLINE_Paljud n\xc3\xbc\xc3\xbcdisaegsed h\xc3\xa4vituslennukid (n\xc3\xa4iteks F/A-18, F-16 ja Eurofighter) kasutavad m\xc3\xb5lemat, HUD ja HMD, tehnoloogiat samaaegselt. F-35 Lightning II disainiti ilma HUD-s\xc3\xbcsteemita, toetudes ainult HMD-tehnoloogiale, mis teeb sellest esimese n\xc3\xbc\xc3\xbcdisaegse h\xc3\xa4vituslennuki, millel puudub t\xc3\xa4ielikult statsionaarselt paigaldatud HUD.\n_START_SECTION_\nAutod\n_START_PARAGRAPH_\nGeneral Motors v\xc3\xb5ttis HUD-ekraanid kasutusele 1988. aastal, kui esimesed seda t\xc3\xbc\xc3\xbcpi v\xc3\xa4rvilised ekraanid paigaldati Corvette C5-le. Nissan pakkus HUD-ekraane Nissan 240SX-le aastatel 1989\xe2\x80\x931994. Toyota avaldas selle s\xc3\xbcsteemi Toyata Crow Majestal 1991, mida m\xc3\xbc\xc3\xbcdi ainult siseturul. 2003. aastal sai BMW-st esimene Euroopa autotootja, mis pakkus HUD-ekraane. HUD on muutunud j\xc3\xa4rjest k\xc3\xa4ttesaadavamaks lisavarustuseks autoturul, mis tavaliselt v\xc3\xb5imaldavad autoklaasidele kuvada spidomeetrit, tahhomeetrit ja navigatsioonis\xc3\xbcsteemi. \xc3\x96ise n\xc3\xa4gemise informatsiooni on v\xc3\xb5imalik kuvada m\xc3\xb5nedel General Motorsi, Honda, Toyota ja Lexuse s\xc3\xb5idukimudelitel. M\xc3\xb5ned autotootjad nagu Audi, Citro\xc3\xabn, Saab, Nissan ja Kia pakuvad HUD-s\xc3\xbcsteeme vaid \xc3\xbcksikutes s\xc3\xb5idukimudelites. _NEWLINE_HUD-tehnoloogia on tulnud m\xc3\xbc\xc3\xbcgile ka mootorratturikiivrite jaoks.'